Længe ventet PS5 feature er nu tilgængelig: 1440p opløsning

Der er godt nyt til alle med en 1440p-skærm, idet opløsningen nu er understøttet i den seneste opdatering til PS5.

Indtil nu har det kun været muligt at vælge imellem 1080p og 4K-opløsning, hvilket har været lidt træls for folk med en 1440p-skærm. Nu er 1440p dog endelig en mulighed i den seneste softwareopdatering til PS5.

På samme tid kan man nu også organisere spil i mapper, sådan der kan skabes lidt mere orden, hvis man har mange spil.

“Thanks to the support and feedback from our PS5 beta participants, today we’re rolling out a new system software update to PS5 players globally. The update includes several highly-requested features like 1440p HDMI video output”. Lyder det på PlayStation Blog.

1440p video output på PS5 er understøttet på TV og skærme der kan vise 1440p/60Hz, eller 1440p/60Hz og 120Hz. VRR (Variable Refresh Rate) på PS5 er kun understøttet i 1080p og 4K output, men desværre ikke i 1440p (indtil videre).

Microsoft har understøttet 1440p på Xbox Series X|S siden lancering, men det har altså taget Sony forholdsvis lang tid at implementere samme feature.

Her er en liste over alle nye features:

Mapper i spilbiblioteket

Understøttelse af 1440p opløsning

Forbedringer til Game Base

Forbedringer til spilhjælp

Bedre adgang til igangværende aktiviteter

Sammenlign 3D-lyd og almindelig stereo

Læs også: Sony introducerer Xperia 5 IV

Længe ventet PS5 feature er nu tilgængelig: 1440p opløsning